السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله وبعد
ما زال حديثنا عن الاحلام والاماني التي لنا فيها ما نشاء ان شاء الله. لهم ما يشاؤون فيها ولدينا مزيد ها هو الموفق السعيد برحمة ربه قد اه ترك الصراط خلفه
ومر على الصراط وهو لاول مرة يضع قدمه الاولى على بر الامان يا سلام الناس بعد ما يمروا من على الصراط ويضع اقدامهم على بر الامان يكون ترك وراءه كل تعب
بركة وراءه تعب الدنيا ضيق القبر قربات المحشر او المشاهد ترك كل شيء ترك الصراط وعبده واول ما يعدي يعدي خلاص تبدأ سعادة ابدية زاحفا في خضم الوفود السعيدة فرحة الفوز اليوم لا توصف
اعظم فوز في تاريخ بالبشرية والخليقة كلها سبحان الله الكل في لحزات سعيدة وكل المتقون قل المتقين على امتداد التاريخ البشري الطويل بتلاقيهم في الحشود دي بقى يا سلام! جميع الصالحين اللي اشتهر
في التاريخ الانبياء الرسل عليهم السلام واللي اتبعوهم باحسان. كل دول موجودين الكل موجود هنا من لدن ادم الى اخر فرض مؤمن تبقى ماشي وجنبك غلام الاخدود تبقى ماشي شايف مجموعة كده مبتسمة
تحس ان هما ولاد ناس كانوا ولاد العز مين دول؟ اصحاب الكهف تشوف نبي ملك من الملوك نبي الله داود وتشوف من رزق الجمال يوسف عليه السلام كل ده انت شايفهم
حواليك شايف ابو بكر شايف عمر شايف عثمان كيف ام سلمة كيف حفصة كيف عائشة فاطمة بنت محمد ام كلثوم بنت النبي صلى الله عليه وسلم ارى خديجة وتنضم لكوكبة الانصار
وترى كوكبة المهاجرين يا سلام! الكل مسرور الكل فرحان والكل بيرحب باخواته وبيصافح وبيبارك حاجة كده من باب التقريب والا فالمعنى اعمق من زلك بكسير زي صبيحة عيد الفطر كده
بعد ما الناس صامت وامسكت عن المفطرات طوال رمضان او حال صبيحة يوم العيد بعد ما رجعوا من عرفة وباتوا في مزدلفة وامسكوا عن محضرات الاحرام واستكثروا من الطاعة اجتمعوا في صعيد واحد
بلباس واحد وشعار واحد يا سلام! الكل وافد الكل يفد يفد على مين على الرحمن الله الله طيب ازاي هندخل الجنة؟ وازاي سنفد وهنكون راكبين ايه وهيكون الباب والابواب شكلها ايه
وهندخل ازاي ده اللي ان شاء الله بازن الله فنطوف حوله فالكل يفد على الرب في اعظم مشهد واكرم حس مسيرهم في الدنيا كله شيء ومهما تخيلت شيء والواقع يومها هيكون حاجة تانية خالص
الكل ماشي افواج يسيرون افواجا زي ما كانوا في الدنيا بيجتمعوا على الطاعة وبيحاولوا بقدر الامكان يثبتوا بعض وبيدوروا على بعض في الدنيا عشان يعينوا بعض على الطاعة يجي يوم القيامة برضو كده يخشوا الجنة ما فيش حد يدخل الجنة لوحده
الاصل دخول الجنة جماعات. وسيط الذين اتقوا ربهم الى الجنة زمرا فاوعى تحرم نفسك من مجموعة صالحة اوعى تكون تحرم زوجتك واولادك وبناتك ان هم يحتكوا بالصالحات حذاري نزبط الصحبة
اللي هيمشوا معهم زبطنا صحبة ولادنا في المدارس عشان يكونوا مع علية القوم الناس اللي ايه؟ اللي بتاخد علم يعني معين دفعنا فلوس واستلفنا والله اعلم للدنيا ولا لحاجة تانية
عاوزين نفكر بالصحبة اللي هتكون معهم هناك صحبة القرآن صحبة الانفاق صحبة الاعمال الصالحة البزل دين الله ويبقى ايه اليوم ده النظام دقيق درجة لم يعرفها البشر من قبل البشر عمرهم ما عاشوا الجو النزام ده
سبحان الله في فرق كبير جدا بين نزامهم وتخطيطهم في الدنيا وتخطيطهم ونزامهم اللي بينتظرهم هناك اللي في عالم الغيب اللي بيدبره العليم الحكيم وتتولى المهام الملائكة الكرام سبحان الله
لكن وهم متجهين بعد الصراط يزهقوا ان في بقعة جديدة هزه البقعة اسمها القنطرة. مكان جديد المكان ده بعده على طول الجنة بعد الصراط اللي يعدي من الصراط ده كده خلاص
ده واحد ترك التعب عشان كده في واحد بيقول للامام احمد بيقول له ايه يا امام متى الراحة واحد تعب اوي هي راحة امتى بقى؟ يقول له كلمة جميلة قوي. قال له
اذا تركت الصراط خلفك يا سلام على الكلام اللي بيربي الناس بعد كده على القوة والصلابة النفسية. ما فيش هشاشة زي بعض الناس كده عنده ضعف نفسي رهيب ليه؟ لان هو تربى ان كل حاجة سهلة وان الدنيا الامام احمد واضح
واحد بيقول له الراحة. قال له الراحة النهائية يعني؟ اه. ازا تركت الصراط خلفك عم يبى الصلاة في ضهرك كده انت عديت عشان كده يا جماعة اه العلماء اه في ملمح جميل عندهم
قليل من يبرزه ويا ريت يكون يعني طلبة العلم والدعاة يبرزوه من خلال مؤلفات كتب وسلاسل الا وهي ان العلماء كان لديهم نفس تربوي عميق فكلام الامام احمد ده تربية بامتياز. هو مش مجرد معلومة بيقولها له. هو بيربيه نفسيا
وتزكويا وحاجات كتير قوي اه بعد ما يعدوا من الصراط خلاص هيبقى في راحة اه بس في حاجة كده هتحصل. ايه هي بقى؟ قنطرة القنطرة دي هو المكان اللي بيوصل بين او يعني الجسر بيوصل بين مكانين
هنا تبدأ القنطرة دي بقى بيجتمع فيها مين؟ اهل الجنة فقط يا سلام احيانا اللي منكم كان بيطلع لحد يطلع يعني يوفق للحج يعني اسأل الله ان يرزقنا الحج والعمرة كل عام
فا احيانا كانوا يجمعوهم في مكان كده الاول. صح؟ يجمعوهم كده ايه اه في اماكن حتى يقول لك اللي مسافر لان انت حتى مسافر من مصر في المطار يقول لك ايه؟ اطلع على الموسمية
سبحان الله وتنزل معهم وبعدين تنزل في باصات معينة وبعدين يبقى في تفويج معين فاهمين دول؟ دول اللي رايحين يحجوا سبحان الله! مين بقى اللي هنا هيجتمع اهل الجنة بس؟ ما فيش حد معهم من غيرهم
القنطرة دي مكان لا يعلم ساعته وسمته الا الله سبحانه وتعالى. بقع من الغيب هذه البقعة ايه اللي فيها هذه البقعة هي بقعة التأهيل بقعة التأهيل قبل دخول الناس اللي نزلوا السعادة الابدية
المكان اللي اللي عارضه في السماوات والارض لازم يبقى قبله في حاجة تهيأك للايه؟ للمكان ده المكان ده في زيادة في الحفاوة في تهيئة للنفوس قبل دخول الجنة من الاخر
القنطرة هي التهيئة قبل التهنئة قبل ما تتهنى كده ويهنوك ويتقال لك سلام عليكم سلام عليكم بما صبرتم يا سلام! سلام! هو هيتقال لي انا السلام اه ويتقال لي انا من مين؟ مين اللي هيقول لي السلام
هنيجي في التفصيل ان شاء الله نبقى نشرح لكم مين اللي هيقول لان اه في كلام كتير في الحتة ديت لكن سبحان الله انت بتجهز عشان تسمع التهنئة ديت وعشان تسمع التهنئة دي رغم ان سبحان الله في حديس جميل
ان الرب سبحانه وتعالى يقول لملائكته لمن شاء منهم يقول لهم قوموا يلا هنلاقوا الناس اللي داخلة الجنة. شوفوا انت تبقى داخل من ابواب الجنة دول الاوائل على البشرية وهما داخلين فيقول الله سبحانه وتعالى لهم اؤتوهم فحيوهم
وتقول الملائكة ربنا نحن سكان سمائك وخيرتك من خلقك افتأمرنا ان نأتي هؤلاء؟ فنسلم عليهم يا سلام يعني هنروح لدول ده احنا يعني سبحان الله هذا سؤال لزيادة العلم والاستكشاف لا للايباء
قال انهم كانوا عبادا يعبدونني ولا يشركون بي شيئا تسد بهم الصور. يا سلام هنيئا لمن يسد به ثغر شوفوا مسلا اللقاء اللي احنا فيه ده دلوقتي في ناس وسد بهم الثغور
حول هذا اللقاء. نحن لا نعلمه ولكن ربكم يعلم للناس ديت من بداية اللي وفر الرابط ومن بداية من نشر لنا ولكم الرابط سم من سجل سم من نشر كل هؤلاء
فنرجو ان يكونوا لهم نصيب من هذا تسد بهم الصور وتتقى بهم المكاره في ناس كده يا جماعة تتقى بهم المكاره يعني اي حاجة فيها خشونة فيها اي حاجة يقول لك هات فلان ليه؟ تتقى به المكاره
في توتر في مكان معين هات فلان ليه؟ تتقى به المكاره بولندا ما بيسمحش للمكاره انها تكون ايه في المكان اللي هو فيه في البيت بيحاول بقدر الامكان ما يحصلش فيه حاجة فيها توترات في العمل في يكون في الحي في المسجد
في المؤسسة الذي يعمل بها مكان في كل شيء بيحاول تتقى به من مكاره في ناس كده ويموت احدهم وحاجته في صدره لا يستطيع لها قضاء. بسبب انشغاله بالاخرة وانشغاله بالمسلمين وجبر قلوب الناس وانشغاله بالدعوة الى الله
احيانا بتكون في حاجات نفسه فيها نفسه يعملها بس سبحان الله من انشغاله يموت وحاجته في صدره. لا يستطيع لها قضاء. مش لاقي وقت هو نفسه يمارس حياته زي الام معزم الامهات
عندهم يعني قرب من هذا الحديس تشد بهم الصغور يتقى بهم المكاره وكتير من الامهات قلبها مليان احتياجات لكن سبحان الله حاجتها في صدرها لا تستطيع لها قضاء فلما يقول لهم الله سبحانه وتعالى ذلك ايه اللي يحصل له
فتأتيهم الملائكة عند ذلك ايدخلون عليهم من كل باب سلام عليكم بما صبرتم. فنعم عقبى الدار حاجة كده روقان في حد بيقول اشمعنا لامهات ان شاء الله اما تكوني ام هتعرفي كويس اوي
القنطرة دي القنطرة ديت هي التهيئة للتهنئة ديت بقى وانك تدخل الجنة ايه اللي هيحصل ايه اللي هيحصل عند القنطرة ديت يزول ما علق في الصدور كدمات التشاحن تطلع والحاجات دي كلها ليه ما هو مش هينفع تخش كده
لا النجومية بتاعتك دي مش هينفع تدخل وهي موجودة كده طب التباغض اللي موجود اللي خرج بسبب التنافس والدنيوي على بوتات الايام الخالية عارفين معركة السكر في ناس كانت مكبراها قوي احنا عارفين النملة لما بتبص كده عليهم تلاقيهم ايه
بيجروا ورا بعض عشان ايه قطعة سكر حتة صغيرة فانت قاعد تبص عليهم كده وقاعد عمال تضحك وتبص كده من فوق صح؟ اه شايفهم احنا كلنا بنعمل زيهم كده برضو على حاجات صغيرة تلاقي
تفاهات كتير مشغولين بيها يقول النبي صلى الله عليه وسلم يخلص المؤمنون من النار ايمن على الصراط فيحبسون على قنطرة القنطرة دي ما لها بين الجنة والنار فيقتص لبعضهم من بعض مزالم كانت بينهم في الدنيا
حتى اذا هذبوا ونقوا اذن لهم في دخول الجنة المزالم لا لازم تخلص مش هينفع ادخل الجنة وفي قلبي شيء من اتجاهك حتة الاحقاد والغل والضغائن والحزازيات وطبعا فيه ناس
سبحان الله يا جماعة الله سبحانه وتعالى قال ونزعنا ما في صدورهم من غل اخوانا لن تتذوق الاخوة الا بعدما ينزع من صدرك الغل ولزلك كلما وجدت ان في توترات بينك وبين اخواتك
فراجع الاحقاد والغل اللي موجود وتوبوا ربنا سبحانه وتعالى يقول اخوانا على ايه؟ على سرر متقابلين. كله مد ايده وشه للتاني. مش هيقول لك ده بيديني قفاه ومش عاوز كلمني هو ليه بيعمل كده
عشان كده طبتم فادخلوها خالدين. خلاص بقى بقيتوا كويسين؟ يلا خشوا بقى. خلاص طبتم بقيتم ايه؟ طاهرين من جوة سبحان الله في بعض الناس يقول لك انا مش هقدر اسامح
والله لتسامح وستعلم ان شاء الله عندما يعرض عليك مقابل السماح ده والعفو هيكون ايه. اول ما هتشوف اللي هي قدامك ان انا غصب عنك هتسامح ده انا لو قلت لك دلوقتي في الدنيا
يا سيدي انت والدك زلمك والدتك زلمتك وحاولوا يحرقوا السرير اللي انت كنت نايم عليه وانت نايم في عز نومك. يعني كانوا عايزين يدبحوك بالحياة دلوقتي والدك عاوز يصالحك وهيديك مليون دولار
ووالدتك بتقول لك انا الفيلا اللي في كزا ديت هتبقى ملك لك وخدي تلاتة كيلو دهب هدية انت مش هتوافقي ده انت هتقولي لها يا ماما هو انت يعني اعملي ما بدا لك
لا يا جماعة في ناس كتير بس هي قطعة السكر مكبراها هي حاطة العدسة وعاملة زوم كبير قوي قوي قوي على الايه؟ على الامر دوت لكن طبعا انا اتكلم عن مين؟ انا اتكلم عن
المزالم والاشياء التي تتعلق بالتنافس الدنيوي اما الزلم المتعلق المتعلق بدينك ان هناك من فتنك وزلمك لاجل دينك فهؤلاء ربما اصلا لا يمرون من على الصراط فنسأل الله العفو والعافية ويسترنا واياكم
كل الحزازات اللي موجودة اللي تعلقت بيها في دار الدنيا وكملت معاك كلها تتطهر بقى عشان كده يا جماعة اللي بيطهروا قلبهم اول باول دول في نعيم معجل دول في نعيم معجل
في الدنيا اسيب الراحة حاسين بالطهر آآ رايقين ليه؟ ليه يا جماعة ليه ان ان الحاجة دي بتروق طوفوا الجنة والجنة وكل الكلام اللي احنا هنقوله ده كل الكلام ده لو قلبك فيه غل
او حقد او تحاسد او اي حزازات بينك وبين اخيك والله لن تستمتع بالجنة اهو ربنا كده خلقها كده مش هتستمتع بها الا اما تتطهر من جوة وجربوها في حياتكم
رح افضل مكان في الدنيا خلاص وبعدين يحصل بينك وبين حد من اللي بتحبه بينك وبين زوجك التوترات. رحنا الساحل بقى وجايبين كل حاجة وهنقعد بقى اسبوعين في اليومين دول. اول
فرحنا انت عملتي ايه؟ البوتاجاز مش عارف انت سبتيه مفتوح اتخانقنا مع بعض. نسيت السكر وقايل لك على الشاي وانا ما بشربش الا من شاي حمادة وشاي احمد ايه اللي حصل في خناقة
الخميرة ايه؟ اتعكنن علينا اسبوع الساحل رغم ان المية جميلة والناس مبسوطة والناس كل حاجة موجودة معنا والاولاد موجودة بس الدنيا وقفت النور قطع ليه لان الدربكة لما تكون موجودة جوة كل حاجة بتحصل فيها مشاكل. حتى في العمل للاخرة
نبقى قاعدين في امان الله وحلقة قرآن شغالة والناس بتتسمع وحاجة جميلة تلاقي فيه اتنين تلاتة يحصل بينهم توترات ايه اللي يحصل؟ ما يشوفوش الجمال ده هتلاقي كل حاجة بتطفي
ليه؟ هو سلو القلوب تنبيكم عن الخبر فهنا عشان ندخل الجنة رايقين لابد من القنطرة ديت يحصل التهزيب ويحصل النقاء ونزعنا ما في صدورهم من غل اخوانا على سرر متقابلين
ونبدأ بقى الناس تلهج بالحمد والثناء وهم يشهدون ما كانوا يؤمنون به من امور الغيب اللي سمعوا عنها امنوا بها ولم يروها وقاعدين بقى بفرحة السلامة فرحة السلام واتغسلوا من احقاد الماضي السحيق
وتتراءى امامهم مشاهد النعيم المقيم. ياه على الجمال ملائكة الجنة تقف صفوف بقرب الابواب ومعها سجلات الداخلين وخلف الابواب مشهد كريم من مشاهد السعادة اكتملت مراسم الاستقبال. الجميع جاهز القصور مهيئة
والاهل كله منتظر الكل يترقب الحدس الجميل بعد فتح الابواب اليوم السعيد المنتزر من زمن بعيد. ياما انتزرنا الكل خلاص خرج من ارض القنطرة كل واحد استوفى كل منهم مزلمته من اخيه
زالت الاحقاد من الصدور تطهرت القلوب اخذ بعضهم بيد بعض شرعوا ينظرون تجاه ابواب الجنة ويتقدمهم محمد بن عبدالله صلى الله عليه وسلم ومعه الانبياء يتبعهم فقراء المهاجرين يليهم سائر الناجين
من هذه الامة ومن سائر الامم ويبدأ الزحف العظيم الى دار النعيم القلوب مفعمة بالمشاعر المتداخلة من فرحة السلامة من الاهوال وترقب لنغماس في ارض الجمال حب الله بيعمر القلوب
تتعطر به الافواه وهم يرون من صور رحمته واثار كرمه ياه احنا لو قعدنا على الارض في الحتة دي ودنينا كده على طول الخط بدا النعيم نعيم ايه ما انت لسه شفت نعيم
هو انت لسه شفت حاجة انت لسه ما شفتش حاجة ولسه النعيم ما بدأش يعني دلائل بشاير ده البشاير سبحان الله عشان كده النبي صلى الله عليه وسلم بيخبرنا ان ريح الجنة
بتشمم بعيد تصل اربعين سنة يا ربي عشرين سنة او اربعين سنة يا جماعة ده في واحد تبقى ماشي في الشارع فتلاقيه جاي يسلم عليك. سلام عليكم. انا ممكن اسأل حضرتك سؤال
انت المستغرب جدا فتقول له اتفضل وبعدين تلاقي متردد كده آآ انا اسف جدا والله انا بس انا لمحت حضرتك وانت بتعدي علينا في المسجد فكان نفسي اسأل السؤال ده من امبارح
واسأل حبيب قلبي هو العطر اللي حضرتك حاطه اسمه ايه طب بص له باندهاش كده فتقول له ما شاء الله عليك انت مركز قوي كده يقول لك لا اصل الصراحة العطر اللي انت حاطه ده
انا بشمه من اول ما حضرتك تدخل في المسجد. انا بعرف ان حضرتك جيت من العطر طيب هو اعلى مسافة انت ممكن تشم العطر بتاعها قد ايه عشرة متر متين متر
كيلو تعرف عطر ريحته كيلو من على بعد كيلو انت شامم القطر الجنة الرائحة فيها اربعين سنة يعني تمشي كده اربعين سنة ايه ده! ريحة الجنة وطبعا ريحة الجنة لكانت يعني تتخيل ان خالق العطور
عندما يخص الاتقياء والابرار العطر فاي عطر سيكون ويبدأ الناس تتحرك الجميع بيتحرك والكل قاعد من بعيد شمم الريحة الجميلة والكل قاعد بيقلب شريط الحياة اللي فات شريط الاعمال الصالحة اللي ربنا هداه ليها في الدنيا وقعد يستعرض الزنوب
اللي ربنا غفرها له على عرصات يوم القيامة بعد ان ادناه من كنفه وقرره بها ذنبا زنب وبعدين قال لي سترتها علي وغفرتها لك ويبدأ يحدس نفسه من جديد كانه يحدس نفسه فيقول احقا ادركتني رحمة ربي
ايه ده! خلاص ده اخر العهد بالالام والاحزان ده اخر العهد بالأهوال اي نعيم ينتزرني في الجنة يا ترى من اي الابواب هدخل؟ مش فارق ادخل من اي باب ما انا خلاص عديت
مين اول من هيستقبلني شراب وطعامه يقدم لي ايه القصر اللي انا هقعد فيه طب انا هلتقي بأهلي وأصدقائي وعاوز اتكلم معاهم عما رأيت وسمعت حاجات كتيرة متداخلة سبحان الله
وازلفت الجنة للمتقين غير بعيد من لحزات الغالية دي تبدأ الوفود تقترب بسيرها الوئيب. ماشيين حاجة كده كانهم الملائكة في السكينة النسائم العطاء روائح الطيب الخالص في كل مكان تعتق
تتهادى على اهل الموقف ابواب الجنة تلوح شيئا فشيئا في الافق قريب شايفها تكاد القصور المزينة تتراءى للناظرين مشهد آآ الغرف العالية لانه يلوح من بين شجوات الاشجار القلوب مشتاقة
وجدران الجنة شفافة كالزجاج كما زكر النبي صلى الله عليه وسلم يرى باطنها من ظاهرها للجميع بيتحرك للمسير لباب الجنة للجميع يهلل ويثني على واهب هزا الجمال يوم نحشر المتقين الى الرحمن وفدا. يا سلام على الجمال
خلاص هيتحشروا وبيتحركوا الى الرحمن وفدا راكبين ايه دول هيخشوا ازاي؟ وفد الملك يقول لك استنى ده ده وفد الملوك وفد الرئيس وفد الوزير طيب وفد الرحمن دول هيبقى شكلهم ازاي
راكبين ايه؟ هيخشوا وهيكونوا ماشيين على ايه وهيمشوا ازاي وداخلين ازاي ده اللي هنسيبه وهنتكلم عنه ان شاء الله في المرات القادمة اسأل الله سبحانه وتعالى ان يجعلنا واياكم من المتقين
الذين يحشروا الى الرحمن وحدا واسأل الله لي ولكم حسن العمل وحسن الخلق وحسن الختام